**Propozície súťaže Cestujeme dejinami umenia 2022**

Milí kolegovia, pedagógovia!

SZUŠ ELBA sa opäť rozhodla v tomto školskom roku vyhlásiť výtvarnú súťaž s názvom ***Cestujeme dejinami umenia***, pretože dejiny umenia sú veľmi bohaté na zážitky, tajuplné príbehy, osudy slávnych majstrov, objavené nové výtvarné techniky, ktoré v danom období často spôsobili prevrat v umení a je toho oveľa viac. Chceme Vás touto cestou poprosiť, aby ste svojich žiakov zasvätili do tajov dejín umenia a spracovali s nimi túto tému v prácach v tejto výtvarnej súťaži. Môžete vybrať nejaké dielo z dejín umenia, ktoré sa žiakovi páči, obdivuje ho, pozná jeho príbeh a to spracuje vo svojej práci. Žiak (jeho fotografia, portrét ), môže byť súčasťou práce – veď predsa cestuje umením.

Súťaž je určená pre materské, základné, stredné školy pod značkou ELBA a EVA a takisto pre školy, ktoré s nimi úzko spolupracujú.

**Kategórie :**

1. MŠ - 5 - 6 rokov - jednotlivci aj skupinové práce
2. ZŠ – 1.stupeň

ZŠ - 2. stupeň

1. SŠ
2. ZUŠ – 1.stupeň

 – 2. stupeň

**Formát práce :**

Formát práce je minimálne A4 a maximálne A2

**Technika spracovania :**

Technika spracovania je ľubovoľná – je potrebné uviesť z ktorého obrazu, obdobia z dejín umenia žiak vychádzal a taktiež meno autora

**Termín odovzdania prác je 12.12 2022 ,** buď priamo v kancelárii SZUŠ p. Olejárovej alebo posielajte na adresu: SZUŠ ELBA, Smetanova 2, 08005 Prešov

**Označenie prác:** Názov práce ( názov obrazu, obdobia a autora z dejín umenia), meno a priezvisko žiak, škola, vek, kategória, mailový kontakt na vyučujúceho alebo zákonneho zástupcu

**Tešíme sa na všetky práce a žiakom prajeme veľa šťastia v súťaži.**

 **Autorka súťaže Mgr. Daniela Olejárová**